== Karriere ==
Efter tiden på Sorbonne underviste Simone de Beauvoir på forskellige gymnasier i [[Marseille]] og [[Rouen]], og i [[1943]] fik hun fastansættelse på [[Lycée Molière]] i [[Paris]]. Simone de Beauvoir forlod imidlertid filosofiundervisningen samme år, da hendes første roman ''L'invitée'' udkom og hun helligede sig herefter at skrive. Simone de Beauvoir bekendte sig tidligt til [[eksistentialisme]]n, mens hun i forhold til [[feminisme]] selv har udtalt, at hun ikke beskæftigede sig med den før i [[1946]], hvor arbejdet med et af hendes centrale værker ''[[Le deuxième sexe]]'' ([[1949]]) begyndte. I en lang årrække efter udgivelsen understregede Simone de Beauvoir på det kraftigste sin [[analytisk filosofi|analytiske]] tilgang til emnet, som ikke måtte forveksles med en ren feministisk indgangsvinkel. Først 10 år efter udgivelsen erklærede Simone de Beauvoir sig offentligt som feminist og i [[1960'erne]] og [[1970'erne]]s franske [[Rødstrømper|kvindebevægelse]], [[Mouvement de la Libération des Femmes]] blev hun en aktiv skikkelse. I denne sammenhæng kan hendes indsats i kampen for retten til den [[fri abort|frie abort]] fremhæves.
Filosofi Litteratur Kultur